b"\n_START_ARTICLE_\nLluny del cel\n_START_SECTION_\nArgument\n_START_PARAGRAPH_\nCathy Whitaker \xc3\xa9s una mare i una mestressa de casa model. El seu marit, Frank t\xc3\xa9 un treball important. La seva vida sembla perfecta en aparen\xc3\xa7a, fins al dia en qu\xc3\xa8 el seu matrimoni es desploma i que Cathy \xc3\xa9s abandonada per les seves amigues. Per\xc3\xb2 somriu sempre per assumir aquest canvi._NEWLINE_Desenvolupant-se en els anys 1950 a Connecticut, tracta de les difer\xc3\xa8ncies de classe, del sexisme, del racisme i de l'homosexualitat.\n_START_SECTION_\nUna refer\xc3\xa8ncia a Douglas Sirk\n_START_PARAGRAPH_\nLluny del parad\xc3\xads s'acosta molt al melodrama de Sirk, tant des del punt de vista narratiu com estil\xc3\xadstic. _NEWLINE_Primer de tot, la trama narrativa fa directament refer\xc3\xa8ncia a All That Heaven Allows: una dona de la burgesia americana s\xe2\x80\x99enamora del seu jardiner. Haynes repr\xc3\xa8n el principi d'ant\xc3\xadtesi a Sirk, per\xc3\xb2 adaptant-lo a les preocupacions de l'\xc3\xa8poca. En efecte, a la pel\xc2\xb7l\xc3\xadcula de Sirk, el jardiner era m\xc3\xa9s jove que ella. A la pel\xc2\xb7l\xc3\xadcula d'Haynes, no \xc3\xa9s l'edat el que separa els dos individus, sin\xc3\xb3 el color de pell. Utilitzant el tema del racisme, Haynes repr\xc3\xa8n un tema important per Sirk: el del racisme ( Imitaci\xc3\xb3 de la vida ). Repr\xc3\xa8n igualment el tema de l'homosexualitat, que era m\xc3\xa9s latent a Sirk (Rock Hudson i Ross Hunter, actors fetitxes de Sirk, eren homosexuals). _NEWLINE_Com Sirk, Haynes basa la seva hist\xc3\xb2ria en les ant\xc3\xadtesis: ciutat/camp, passat/modernitat, rics/pobres, marit/dona, individu/societat, blancs/negres, cap tr\xc3\xa0gic/personatge fort._NEWLINE_Pel que fa a l'est\xc3\xa8tica, Haynes repr\xc3\xa8n els colors brillants de Sirk que repeteix els motius tem\xc3\xa0tics i emocionals. Explota igualment les decoracions simb\xc3\xb2liques de Sirk, molt particularment les escales (que evoquen la temptaci\xc3\xb3 d'elevar-se); i les finestres i els miralls, que revelen la verdadera cara dels individus."